Fateh Ali Khan (1901–1964)

Fateh Ali Khan () var ein hindustani- og qawwalimusikar frå Britisk India og seinare Pakistan. Han var ein kjend qawwalisongar som var verksam på 1940- og 1950-talet, og var far til dei kjende artistane Nusrat Fateh Ali Khan og Farrukh Fateh Ali Khan.

Bakgrunn
Fateh Ali Khan var fødd 1901, i Jalandhar i Panjab i Britisk India. Han kom frå ein gammal qawwalifamilie, og fekk opplæring av far sin, Maula Baksh Khan. Fateh Ali Khan lærte å spela sitar, sarod og vitsjitra-vina (vichitra veena), i tillegg til vestlege instrument som fiolin.
Han lærte også vers på panjabi, urdu, arabisk og persisk.

Karriere
Fateh Ali Khan var leiar for familiegruppa «Fateh Ali Khan, Mubarak Ali Khan & Party». Broren Mubarak Ali Khan song og spelte harmonium i gruppa. Begge var rekna som nokre av dei fremste qawwali-artistane i samtida si. Dei er gjevne mykje av æra for å gjera dikta til Muhammad Iqbal kjend for eit større publikum..Fateh Ali Khan syng eit dikt av Muhammad Iqbal. Opptak frå Radio Pakistan på YouTube, henta 3. juni 2016 Iqbal si dikting var omtykt i akademiske og intellektuelle krinsar, men var rekna som vanskeleg å tonesetja og synga. Fateh Ali Khan og Mubarak Ali Khan brukte den nye massemediateknologien under utvikling i Britisk India til å gjera han meir populær blant allmogen.Ahmed Aqeel Ruby,  Nusrat Fateh Ali Khan: A Living Legend, translated by Sajjad Haider Malik, Lahore: Words of Wisdom, (1992)

Etterkomarar
I 1948 blei sonen hans Nusrat fødd i Faisalabad i Pakistan. Fateh Ali Khan ville at Nusrat skulle bli lege eller ingeniør ettersom han følte at qawwali-utøvarar hadde låg sosial status. Då Nusrat likevel viste store interesse og evner for qawwali, gav faren etter, og byrja å læra han opp. Fateh Ali Khan døydde i 1964 då han var 63 år gammal, og Nusrat berre 16. Nusrat si opplæring blei fullført av brørne til Fateh Ali Khan, Mubarak Ali Khan og Salamat Ali Khan.
Fateh Ali Khan-familien er sidan blitt verdskjende for sin qawwalimusikk.

Prisar og utmerkingar
Pride of Performance-prisen i 1990 av presidenten av Pakistan

 Kjelder 

Denne artikkelen bygger på «Fateh Ali Khan (Qawwali singer)» frå ,  den 19. november 2017.  

Kategori:Folk frå Faisalabad
Kategori:Pakistanske mannlege songar
Kategori:Hindustanisongarar
Kategori:Qawwali
Kategori:Pride of Performance
Kategori:Folk frå Jalandhar
Kategori:Fateh Ali Khan-familien
Kategori:Pakistanske musikarar